33. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. 21401/690 της 3 Απρ./7 Μαΐου  1985  (ΦΕΚ Β΄ 252) Καθορισμός δαπανών κίνησης, επιδόματος μετακινούμενων για επιμόρφωση, ως και ειδικού επιδόματος επιμόρφωσης δημόσιων υπαλλήλων Σύμφωνα με : 1.Tις διατάξεις: α)Των άρθρ. 17, 18 και 32 του Νόμ. 232/75 «περί Επιμορφώσεως Δημοσίων Υπαλλήλων» (ΦΕΚ 279/Α/9.12.75). β)Του Ν.Δ. 65/1973 (ΦΕΚ 150/Α/19.7.1973) «περί των δαπανών των τακτικών πολιτικών δημοσίων υπαλλήλων». γ)Του Νόμ. 1505/84 (ΦΕΚ 194Α/3.12.1984) «Αναδιάρθρωση μισθολογίου προσωπικού Δημόσιας Διοίκησης και άλλες συναφείς διατάξεις». 2.Την 28243/845/18.4.1984 (ΦΕΚ 288/ Β/ 9.5.1984) υπουργική απόφαση «Ρύθμιση θεμάτων δαπανών κίνησης υπαλλήλων του Δημοσίου και Ν.Π.Δ.Δ.». 3.Την Υ79/21.6.84 (ΦΕΚ 413/84 τ.Β΄) απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών». 4.Το γεγονός ότι τα ποσά που σήμερα καταβάλλονται για επίδομα μετακινουμένων προς επιμόρφωση και ειδικό επίδομα επιμόρφωσης δημόσιων υπαλλήλων δεν ανταποκρίνονται στο πραγματικό κόστος που υποβάλλονται οι υπάλληλοι, κατά τις εκτός έδρας μετακινήσεις τους και κύρια οι χαμηλόμισθοι, για παρακολούθηση προγραμμάτων επιμόρφωσης σύμφωνα με τις διατάξεις του Νόμ.232/75,αποφασίζoυμε: (Αντί για τη σελ. 358,3321)  Σελ. 358,3321(α) Επιμόρφωση Δημοσίων Υπαλλήλων 2.Ε.κ.29-33 Τεύχος 1346 Σελ. 47 2.Ε.κ.33 Επιμόρφωση Δημοσίων Υπαλλήλων     1.Οι κατά τις διατάξεις του άρθρ.2 του Νόμ. 232/75 υπάλληλοι που μετακινούνται εκτός έδρας της υπηρεσίας που υπηρετούν για να φοιτήσουν στα προγράμματα επιμόρφωσης που πραγματοποιούνται στην ημεδαπή, σύμφωνα με τις διατάξεις του νόμου αυτού, πέρα από τις τακτικές τους αποδοχές, δικαιούνται και τα ακόλουθα, σύμφωνα και με τις κείμενες διατάξεις περί των δαπανών κίνησης των τακτικών πολιτικών δημοσίων υπαλλήλων: α)Έξοδα μετάβασης και επιστροφής. β)Ημερήσια αποζημίωση εκτός έδρας η οποία καλύπτει τις ημέρες ταξιδιού και που δεν είναι δυνατό να υπερβαίνει τις 4 ημέρες. γ)Επίδομα μετακινουμένων για επιμόρφωση, το οποίο καλύπτει τη χρονική διάρκεια του προγράμματος, δηλαδή από την ημέρα έναρξης μέχρι και την ημέρα λήξης αυτού. δ)Ειδικό επίδομα επιμόρφωσης. 2.Όσοι φοιτούν σε προγράμματα της προηγούμενης παραγράφου και μετακινούνται εκτός της έδρας της Υπηρεσίας ή της Σχολής στην οποία εκτελούνται αυτά, για την πραγματοποίηση εκπαιδευτικών επισκέψεων ή επί τόπου άσκηση σε ειδικά θέματα, εφόσον περιλαμβάνουν διανυκτέρευση ή παραμονή εκτός έδρας περισσότερες από μία ημέρα, δικαιούνται να λάβουν μόνο τα επιδόματα που προβλέπονται από τις περιπτ. γ΄και δ΄της παρ. 1. της απόφασης αυτής, αν η μετάβαση και η επιστροφή πραγματοποιείται με δαπάνες του Τομέα Δημόσιας Διοίκησης του Υπουργείου Προεδρίας της Κυβέρνησης, διαφορετικά δικαιούνται να λάβουν και τα έξοδα που καθορίζει η περίπτ.α΄της ίδιας παραγράφου. 3.Σε καμιά περίπτωση ο ίδιος υπάλληλος δεν δικαιούται διπλό επίδομα μετακινουμένων για επιμόρφωση για το ίδιο πρόγραμμα επιμόρφωσης, ανεξάρτητα από τους λόγους που προκάλεσαν τη μετακίνηση. 4.Το επίδομα μετακινουμένων για επιμόρφωση, καθορίζεται ημερησίως: α)Τους 3 πρώτους μήνες της χρονικής διάρκειας των προγραμμάτων επιμόρφωσης: αα)Για τους τακτικούς υπαλλήλους στο 1/20 του βασικού μόνο μισθού του κλιμακίου βάσει του οποίου μισθοδοτείται ο υπάλληλος χωρίς να υπολογίζεται το χρονοεπίδομα, το ποσό εξομάλυνσης ούτε κανένα άλλο ποσό. ββ)Για υπαλλήλους που δεν υπάγονται στο νέο ενιαίο μισθολόγιο (Νόμ.1505/84) το 1/20 του βασικού μόνο μισθού που μισθοδοτούνται χωρίς να υπολογίζεται κανένα άλλο ποσό. γγ)Για τους υπαλλήλους με σχέση εργασίας ιδιωτικού δικαίου στο 1/25 του βασικού μισθού, προσαυξημένου με τα τυχόν χορηγούμενα επιδόματα πολυετίας-τριετιών ή χρονοεπιδόματος, του διορθωτικού ποσού και του ποσού της αυτόματης τιμαριθμικής αναπροσαρμογής. β)Μετά τους 3 μήνες στο μισό του δικαιουμένου για την παρ. α επιδόματος μετακινουμένων για επιμόρφωση.Αν όμως προβλέπεται μετακίνηση και παραμονή των εκπαιδευομένων εκτός της έδρας της Υπηρεσίας ή της Σχολής που εκτελεί το πρόγραμμα, για ενημέρωση ή πρακτική άσκηση, τότε για το χρονικό αυτό διάστημα καταβάλλεται ολόκληρο το ανωτέρω επίδομα. 5.Το επίδομα των περιπτ. α΄και β΄της προηγουμένης παραγράφου σε καμιά περίπτωση δεν δύναται να υπερβαίνει ημερησίως τις 2.000 δραχμές και να είναι κατώτερο του 1/20 του βασικού μόνο μισθού του 25ου κλιμακίου. 6.Σε όλους τους υπαλλήλους που μετέχουν σε προγράμματα επιμόρφωσης ημεδαπής, καταβάλλεται ημερησίως ειδικό επίδομα επιμόρφωσης, ίσο με το ωρομίσθιο τακτικού δημόσιου πολιτικού υπαλλήλου που μισθοδοτείται στο 24ο μισθολογικό κλιμάκιο.Για τον υπολογισμό του ωρομισθίου αυτού, ως ημερήσιος μισθός θεωρείται το 1/22 του βασικού μόνο μισθού του ανωτέρω κλιμακίου και οι ώρες εργασίας 7 1/2 ημερησίως.Το ποσό του επιδόματος που προκύπτει από την εφαρμογή της διάταξης αυτής στρογγυλοποιείται στην επόμενη πεντάδα. 7.Το επίδομα μετακινουμένων για επιμόρφωση καταβάλλεται σύμφωνα πάντοτε με την παρ.4 της παρούσης ως εξής: Α΄Ολόκληρο α)Όταν ο υπάλληλος μετακινείται από την έδρα της υπηρεσίας που υπηρετεί: ι)Πάνω από 60 χιλιόμετρα για τις περιοχές της τέως Διοίκησης της Πρωτεύουσας και της Θεσσαλονίκης,  ιι)Πάνω από 40 χιλιόμετρα για τις λοιπές περιοχές της Χώρας και  ιιι)Ανεξάρτητα χιλιομετρικής απόστασης όταν πρόκειται για υπαλλήλους που υπηρετούν σε Νησιά και μετακινούνται εκτός αυτών. Β΄Το 1/3 α)Όταν ο υπάλληλος μετακινείται από την έδρα της υπηρεσίας που υπηρετεί: ι)Σε απόσταση μεγαλύτερη των 30 χιλιομέτρων και μέχρι 60 χιλιόμετρα για τις περιοχές της τέως Διοίκησης της Πρωτεύουσας και της Θεσσαλονίκης. ιι)Σε απόσταση μεγαλύτερη των 30 χιλιομέτρων και μέχρι 40 χιλιόμετρα για τις λοιπές περιοχές της Χώρας. 8.Το ειδικό επίδομα επιμόρφωσης, για υπαλλήλους που μετεκπαιδεύονται στην έδρα που υπηρετούν, καταβάλλεται μόνον όταν η εκπαίδευση είναι υποχρεωτική για τον υπάλληλο που μετεκπαιδεύεται και αυτός απαλλάσσεται των κυρίων καθηκόντων του. 9.Τα ανωτέρω επιδόματα καταβάλλονται στο τέλος του προγράμματος, εφόσον αυτό διαρκεί λιγότερο από 15 ημέρες.Σε προγράμματα που διαρκούν περισσότερο χρόνο τα επιδόματα αυτά καταβάλλονται στο τέλος κάθε δεκαπενθημέρου και καλύπτουν όλες τις ημέρες της εβδομάδας. 10.Τα εν λόγω επιδόματα καταβάλλονται στους εκπαιδευόμενους υπαλλήλους με χρηματικό ένταλμα προπληρωμής, 3 ημέρες πριν από την αναχώρησή τους, όταν μετακινούνται σύμφωνα με τις διατάξεις του δεύτερου εδαφίου της περίπτ.β΄της παρ.4, της απόφασης αυτής. (Μετά τη σελ.358,332(α) Σελ.358,333 Τεύχος Ζ103-Σελ.37 Επιμόρφωση Δημοσίων Υπαλλήλων 2.Ε.κ.33 11 Τα επιδόματα της παρ.1 χορηγούνται για όλες τις ημέρες που διαρκεί το πρόγραμμα συμπεριλαμβανομένων των ημερών του Σαββάτου, Κυριακής και εορτών, παύουν δε να καταβάλλονται από την ημέρα που ο εκπαιδευόμενος υπάλληλος διέκοψε για οποιοδήποτε λόγο τη φοίτησή του στο πρόγραμμα. 12.Δεν καταβάλλονται επιδόματα για όσες ημέρες ο εκπαιδευόμενος απουσιάζει αδικαιολόγητα από το πρόγραμμα. 13.Για την καταβολή των εν λόγω επιδομάτων με χρηματικό ένταλμα προπληρωμής ορίζεται υπόλογος υπάλληλος του Τομέα Δημόσιας Διοίκησης του Υπουργείου Προεδρίας της Κυβέρνησης στο όνομα του οποίου εκδίδεται το σχετικό χρηματικό ένταλμα. 14.Η πληρωμή των επιδομάτων στους δικαιούχους γίνεται από τον υπόλογο με επιταγή που εκδίδεται στο όνομα κάθε εκπαιδευομένου ή σε μετρητά. 15.Δικαιολογητικά για την καταβολή των επιδομάτων στους δικαιούχους ορίζονται τα εξής: α)Για τους τακτικούς δημόσιους υπαλλήλους: αα)Αντίγραφο εγκριτικής απόφασης του οικείου προγράμματος επιμόρφωσης, μαζί με τον πίνακα των εκπαιδευομένων υπαλλήλων, στον οποίο θα αναγράφεται το ονοματεπώνυμο, η Υπηρεσία που υπηρετεί, ο βαθμός και η τυχόν μισθολογική προαγωγή και όταν πρόκειται για υπαλλήλους που υπάγονται στο νέο ενιαίο μισθολόγιο (Νόμ. 1505/1984) ο βασικός μισθός του κλιμακίου που μισθοδοτούνται. ββ)Αντίγραφο της υπουργικής απόφασης με την οποία εγκρίνεται τυχόν μετακίνησή τους. γγ)Συγκεντρωτική κατάσταση πληρωμής των δικαιούχων σε 4 αντίτυπα, το ένα να είναι υπογραμμένο από τους δικαιούχους και να υπάρχει βεβαίωση του γνησίου των υπογραφών των δικαιούχων από τον αρμόδιο φορέα. δδ)Βεβαίωση του άρθρ.6 του Νόμ. 1256/82. εε)Κατάσταση πληρωμής πρόσθετων αμοιβών σε 2 αντίγραφα. 16.Για την καταβολή των επιδομάτων σύμφωνα με τη διαδικασία της παρ. 10 της απόφασης αυτής χρειάζεται βεβαίωση της Σχολής ή της Υπηρεσίας, που εκτελεί το πρόγραμμα, από την οποία να προκύπτει η ημερομηνία αναχώρησης των εκπαιδευομένων. 17.Μετά το τέλος της άσκησης η Σχολή ή η Υπηρεσία που εκτελεί το πρόγραμμα βεβαιώνει ότι οι δικαιούχοι έχουν παρακολουθήσει την πρακτική άσκηση όλες τις ημέρες για τις οποίες προπληρώθηκαν.Σε περίπτωση αδικαιολόγητης απουσίας παρακρατείται το ανάλογο χρηματικό ποσό επιδόματος από αυτό που πρέπει να πάρουν για το επόμενο χρονικό διάστημα. Σελ. 358,334 Τεύχος Ζ103-Σελ.38 18.Τα δικαιολογητικά αυτά συγκεντρώνονται από την Υπηρεσία ή τη Σχολή που εκτελεί το πρόγραμμα και υποβάλλονται στη Δ/νση Διοικητικού του Τομέα Δημόσιας Διοίκησης του Υπουργείου Προεδρίας της Κυβέρνησης για έλεγχο και θεώρηση. 19.Η κατάσταση πληρωμής των δικαιούχων, σε κάθε περίπτωση κοινοποιείται στη Διεύθυνση Εκπαίδευσης του Τομέα Δημόσιας Διοίκησης του ΥΠ.Π.Κ. 20.Στα ανωτέρω επιδόματα γίνεται κράτηση 2% υπέρ Μ.Τ.Π.Υ. για τους τακτικούς υπαλλήλους ενώ για τους επί σχέσει Ιδ. Δικαίου δεν γίνεται καμία κράτηση. 21.Οι αρμόδιες υπηρεσίες υποχρεούνται να στέλνουν τα απαραίτητα δικαιολογητικά συμπληρωμένα πλήρως στη Διεύθυνση Διοικητικού του Τομέα Δημόσιας Διοίκησης του Υπουργείου Προεδρίας της Κυβέρνησης, εις τρόπον ώστε να περιέρχονται σ’ αυτή ως εξής: α)Για προγράμματα που διαρκούν μέχρι και 1 μήνα, το αργότερο μετά παρέλευση 30 ημερών από τη λήξη του προγράμματος εκτός εάν εφαρμόζουν την παρ.9 της απόφασης αυτής. β)Για προγράμματα που διαρκούν πάνω από 1 μήνα, μετά τη συμπλήρωση 30 ημερών διάρκειας του προγράμματος και μέσα σε 20 ημέρες από τη συμπλήρωση των 30 αυτών ημερών εκπαίδευσης, εκτός εάν εφαρμόζουν την παρ.9 της απόφασης αυτής. 22.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως, για αμοιβές όμως που δεν έχουν εκκαθαριστεί μέχρι την έναρξη της ισχύος της, ισχύει από 1 Φεβρ. 1985. 23.Από την ημερομηνία δημοσίευσης της απόφασης αυτής ή από 1 Φεβρ. 1985 αντίστοιχα κατά την παρ. 22 καταργείται η απόφασή μας Η00/40/21415/ 6.11.1978 «περί καθορισμού επιδόματος μετακινουμένων προς επιμόρφωση και ειδικού επιδόματος επιμόρφωσης δημοσίων υπαλλήλων» όπως τροποποιήθηκε μεταγενέστερα με την απόφασή μας Η00/90/21859/6.12.1980. 2.Ε.κ.33 Επιμόρφωση Δημοσίων Υπαλλήλων 